Sådan gør du

Tænd ovnen på 250° (varm luft) og dæk to bageplader med bagepapir. Skræl kartoflerne og skær dem i tynde både eller små stykker og skyl dem i koldt vand. Dryp dem af i en sigte og tør dem. Bland olie og smeltet smør og vend kartoflerne i blandingen. Fordel dem derefter jævnt over pladerne. Sæt pladerne midt i ovnen og bag kartoflerne, til de er møre og gyldne (ca. 20 min.). Drys salt på og server dem med det samme.

Bland mel med salt og peber i et lille fad. Vend schnitzlerne i blandingen. Pisk ægget med lidt salt og 1 spsk. vand og hæld det i en dyb tallerken. Vend schnitzlerne i ægget og derefter i rasp.



Steg schnitzlerne ved høj varme i en blanding af smør og olie. Steg dem ca. 3 minutter på hver side. Læg schnitzlerne på et varmt fad.



Læg to citronskiver og to-tre ansjoser på hver schnitzel. Fordel kapers og peberrod over og server med dampede fine ærter eller blandede grøntsager og stegte kartofler.